MUSODARA QILINGAN, EGASIZ MOL-MULKNI, VORISLIK HUQUQI BOʻYIChA DAVLAT IXTIYORIGA OʻTGAN MOL-MULKNI VA XAZINALARNI HISOBGA OLISh, BAHOLASh VA SOTISh TARTIBI HAQIDAGI NIZOMGA OʻZGARTIRISh VA QOʻShIMChALAR KIRITISh TOʻFRISIDA
(resolution, 2003-01-21)

Musodara qilingan, egasiz mol-mulkni, vorislik huquqi boʻyicha davlat ixtiyoriga oʻtgan mol-mulkni va xazinalarni sotishdan tushgan mablagʻlarning oʻz vaqtida hisobga olinishini va budjetga tushishini hamda savdo tashkilotlarining ushbu summalar boʻyicha budjet bilan oʻzaro hisob-kitob qilishini soddalashtirishni taʼminlash maqsadida Vazirlar Mahkamasi qaror qiladi: Oʻzbekiston Respublikasi Vazirlar Mahkamasining 1993-yil 22-martdagi 151-son qarori bilan tasdiqlangan “Musodara qilingan, egasiz mol-mulkni, vorislik huquqi boʻyicha davlat ixtiyoriga oʻtgan mol-mulkni va xazinalarni hisobga olish, baholash va sotish tartibi haqidagi nizom”ga ilovaga muvofiq oʻzgartirish va qoʻshimchalar kiritilsin. 1. 5-bandning ikkinchi xatboshidagi “aniqlangan” soʻzi “joylashgan yoki saqlangan” soʻzlari bilan almashtirilsin. 2. 8-banddagi “mahalliy organlar tomonidan maxsus ajratilgan davlat savdosi va matlubot kooperatsiyasi doʻkonlari” soʻzlari chiqarib tashlansin va “shu maqsadlar uchun soʻzlaridan” soʻng “mahalliy boshqaruv organlari tomonidan maxsus ajratilgan doʻkonlar, shuningdek, Respublika fond birjasi va Respublika koʻchmas mulk birjasi yoki ularning filiallari orqali amalga oshiriladi. Bunda koʻchmas mulk obyektlarini sotish Respublika koʻchmas mulk birjasi orqali, aksiyalarni sotish Respublika fond birjasi orqali belgilangan tartibda amalga oshiriladi. Avtotransport vositalarini sotish ularni belgilangan tartibda kimoshdi savdolariga qoʻyish yoʻli bilan amalga oshiriladi” soʻzlari bilan toʻldirilsin. 3. 12-band “buyumlar” soʻzlaridan keyin “komissiya aʼzolari ishtirokida” soʻzlari bilan toʻldirilsin. 4. 13-band quyidagi tahrirda bayon etilsin: “Mol-mulkni sotish uchun topshirish, qabul qilib olish va sotish shartlari, bu mol-mulk uchun budjet bilan hisob-kitob qilish tartibi musodara qilingan va egasiz mol-mulkni sotish uchun alohida ajratilgan doʻkonlar, Respublika fond birjasi va koʻchmas mulk birjasi bilan komissiya tomonidan tuziladigan shartnomalarda aks ettiriladi”. 5. 16-bandning birinchi xatboshida “soliq organiga beriladi” soʻzlari “soliq organiga hamda bir nusxasi moliya organiga beriladi” soʻzlari bilan almashtirilsin. 6. 17-banddagi birinchi xatboshi quyidagi gap bilan toʻldirilsin: “Alohida hollarda mol-mulkni Oʻzbekiston davlat qimmatbaho buyumlar xazinasiga (shuningdek muzeylar, kutubxonalar, arxivlar, ilmiy muassasalarga baholash dalolatnomasiga koʻra bepul) berishda taklif etilgan baholovchi mutaxassislar va ekspertlarga haq toʻlash bilan bogʻliq xarajatlar respublika budjetida ushbu maqsadlar uchun nazarda tutilgan mablagʻlar hisobidan amalga oshiriladi”. 7. 18-band quyidagi tahrirda bayon etilsin: “Sotish uchun qabul qilingan mol-mulk uchun budjet bilan hisob-kitob qilish savdo tashkiloti tomonidan shartnomada kelishilgan muddat davomida, lekin mol-mulk sotilgan vaqtdan soʻng uzogʻi bilan oʻn kunda tegishli summani budjet daromadiga oʻtkazish yoʻli bilan amalga oshiriladi. Bunda egasiz, musodara qilingan mol-mulkni sotishdan tushgan mablagʻlar, savdo tashkiloti haqi (savdo chegirmasi) chiqarib tashlangach, budjetga (80 foizi) hamda Oʻzbekiston Respublikasi hududiy soliq va bojxona organlarining maxsus fondiga (20 foizi) oʻtkaziladi”. 8. 19-banddagi “0,5 foizi miqdorida” soʻzlari “Oʻzbekiston Respublikasi qonunchiligida belgilangan miqdorda” soʻzlari bilan almashtirilsin. 9. 20-band “musodara qilingan” soʻzlaridan keyin “va egasiz” soʻzlari bilan toʻldirilsin. 10. 21-band “ilmiy muassasalarga” soʻzlaridan keyin “baholash dalolatnomasiga koʻra” soʻzlari bilan toʻldirilsin. 11. 23-band “qimmatbaho qogʻozlar” soʻzlaridan keyin “aksiyalardan tashqari” soʻzlari bilan toʻldirilsin. 12. 33-banddagi birinchi va uchinchi xatboshilar quyidagicha yangi tahrirda bayon etilsin: “Agar mol-mulk hali sotilmagan yoki qayta ishlashga berilmagan boʻlsa mol-mulkni qaytarish uni qaytarish toʻgʻrisida ariza berilgan kundan boshlab oʻn kun muddatda soliq organi tomonidan amalga oshiriladi. Arizaga ushbu mol-mulk davlat ixtiyoriga oʻtkazish toʻgʻrisidagi qarorning bekor qilinganligini tasdiqlovchi tegishli davlat organi tomonidan berilgan hujjatning tasdiqlangan nusxasi ilova qilinadi”. “Agar bu mol-mulk sotilgan yoki qayta ishlashga berilgan boʻlsa uning qiymatini qoplash uning egasi yoki vorislari tomonidan mol-mulkni (sotish bilan bogʻliq xarajatlarni chiqarib tashlamay sotishdan amalda tushgan summa) qaytarish toʻgʻrisida ariza berilgan kundan boshlab oʻn kun muddatda moliya organi tomonidan tegishli budjetdan amalga oshiriladi. Mol-mulkning qiymati (summasi) bahosi tegishli davlat organlarining musodara qilishni bekor qilish yoki mol-mulkning bir qismini xatga olishdan ozod etish (roʻyxatdan chiqarish) toʻgʻrisidagi qarori kuchga kirgan kunda amalda boʻlgan shartnomaviy (bozor) narxlar boʻyicha belgilanadi. Bunda, agar sotilgan mol-mulk qiymatidan boshqa tashkilotlarning joriy schyotlariga mablagʻ oʻtkazilgan boʻlsa mol-mulk qiymatining tegishli qismi ushbu tashkilotlar hisobidan qoplanadi”. 13. 33-bandning oxirgi xatboshidagi “Davlat soliq bosh boshqarmasi” soʻzlari “Davlat soliq qoʻmitasi” soʻzlari bilan almashtirilsin.